ট্রেজন বুখানন

ট্রেজন ট্রেভর বুখানন (, ; জন্ম: ৮ ফেব্রুয়ারি ১৯৯৯; ট্রেজন বুখানন নামে সুপরিচিত) হলেন একজন কানাডীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব ভিয়ারিয়াল এবং কানাডা জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।

২০২১ সালে, বুখানন কানাডা অনূর্ধ্ব-২৩ দলের হয়ে কানাডার বয়সভিত্তিক পর্যায়ে অভিষেক করেছিলেন। প্রায় এক বছর যাবত কানাডার বয়সভিত্তিক দলের হয়ে খেলার পর, তিনি ২০২১ সালে কানাডার হয়ে আন্তর্জাতিক পর্যায়ে অভিষেক করেছেন; কানাডার জার্সি গায়ে তিনি এপর্যন্ত ৫৭ ম্যাচে ৮টি গোল করেছেন।

প্রারম্ভিক জীবন
ট্রেজন ট্রেভর বুখানন ১৯৯৯ সালের ৮ই ফেব্রুয়ারি তারিখে কানাডার অন্টারিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
বুখানন কানাডা অনূর্ধ্ব-২৩ দলের হয়ে খেলার মাধ্যমে কানাডার প্রতিনিধিত্ব করেছেন। ২০২১ সালের ১৯শে মার্চ তারিখে তিনি এল সালভাদোর অনূর্ধ্ব-২৩ দলের বিরুদ্ধে ম্যাচে কানাডা অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।

২০২১ সালের ৬ই জুন তারিখে, ২২ বছর, ৩ মাস ও ২৯ দিন বয়সে, ডান পায়ে ফুটবল খেলায় পারদর্শী বুখানন আরুবার বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে কানাডার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, যেখানে তিনি ১২ নম্বর জার্সি পরিধান করেছিলেন; ম্যাচটি কানাডা ৭–০ গোলের ব্যবধানে জয়লাভ করেছিল। কানাডার হয়ে অভিষেকের বছরে বুখানন সর্বমোট ১৬ ম্যাচে ৩টি গোল করেছেন।

তথ্যসূত্র

বহিঃসংযোগ



বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কানাডীয় ফুটবলার
বিষয়শ্রেণী:ফুটবল আক্রমণভাগের খেলোয়াড়
বিষয়শ্রেণী:ভিয়ারিয়াল ফুটবল ক্লাবের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:কানাডার আন্তর্জাতিক পুরুষ যুব ফুটবলার
বিষয়শ্রেণী:কানাডার অনূর্ধ্ব-২৩ আন্তর্জাতিক ফুটবলার
বিষয়শ্রেণী:কানাডার পুরুষ আন্তর্জাতিক ফুটবলার